24/06/2011 | Administración LocalMunicipal
A Laracha
Aprobacion definitiva de expediente de expropiación da segunda fase do paseo de Caión

Anuncio do 9 de maio de 2011 polo que se fai público o acordo da Xunta de Goberno Local de sesión de data 15 de abril de 2011, sobre a aprobación definitiva do expediente de expropiación urbanística de “parcelas afectadas polo sistema xeral de paseo marítimo en Caión, 2.ª fase”. A Xunta de Goberno Local, en exercicio das atribucións delegadas polo Sr. alcalde mediante resolución de 18 de xuño de 2007, en sesión ordinaria de data 15 de abril de 2011, por unanimidade dos membros presentes adoptou o seguinte acordo: PRIMEIRO.–Estimar totalmente ou estimar/desestimar parcialmente as alegacións cos números de rexistro de entrada que se dirán e cos efectos que se sinalan en cada caso: – Presentada con número de rexistro 707 do 16 de febreiro de 2011, por Cesar Francisco Osorno Turbi e Francisco José Freijeiro Caamaño, reclamando: titularidade da parcela 188 do polígono 170, demandando que todas as notificacións en relación ao expediente de expropiación se lle fagan na dirección que figura na alegación (achegan copia de testamento de Francisco Freijeiro Leal, escritura pública de protocolización de caderno particional e solicitude de alteración catastral); reclama tamén a consideración como labradío a cuxo fin alegan á súa denominación com “agro redondo” e a súa consideración de labradío na documentación que aporta. MOTIVOS: • Estimar en canto á reclamación de titularidade. MOTIVO: tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redáctarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. • Desestimar en canto á valoración como labradío en tanto que a cualificación do ben expropiado faise en función de a que estivera dedicado o terreo en cuestión no momento de inicio do expediente, sen prexuízo da definición do nome do paraxe, polo que a valoración como prado é correcta. – Presentada con número de rexistro 949 do 2 de marzo de 2011, por José Paulos Aldao, reclamando: titularidade da parcela 190 do polígono 170, demandando que todas as notificacións en relación ao expediente de expropiación se lle fagan na dirección que figura na alegación (achegan certificación catastral); reclama tamén a consideración como labradío en tanto que deixouse de traballar cando comezaron as expropiacións na zona e ata ese momento se sembraban patacas e verduras. MOTIVOS: • Estimar en canto á reclamación de titularidade. MOTIVO: tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redáctarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. • Desestimar en canto á valoración como labradío en tanto que a cualificación do ben expropiado faise en función de a que estivera dedicado o terreo en cuestión no momento de inicio do expediente, máis cando en datos catastrais figura na clase de cultivo, prado ou pradeira, tal e coma se lle valorou na folla de aprecio. – Presentada con número de rexistro 866 do 24 de febreiro de 2011, por Dolores e José Manuel Bazán Morgade, reclamando: titularidade da parcela 179 do polígono 170, demandando que todas as notificacións en relación ao expediente de expropiación se lle fagan na dirección que figura na alegación (achegan caderno particional dos seus avós a favor do seu pai falecido); reclama tamén a consideración como labradío e non monte baixo como sinala a folla de aprecio. MOTIVOS: • Estimar en canto á reclamación de titularidade. MOTIVO: tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redáctarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. • Desestimar en canto á valoración como labradío en tanto que a cualificación do uso do ben expropiado, en canto ao seu cultivo, faise en función de a que estivera dedicado o terreo en cuestión no momento de inicio do expediente, segundo comprobacións sobre o terreo, máis cando en datos catastrais figura na clase de cultivo, matorral, tal e coma se lle valorou na folla de aprecio. – Presentada con número de rexistro 916 do 1 de marzo de 2011, por Jesús Calvete Lista, reclamando: a titularidade da parcela 860 do polígono 170, que pertence a el e á súa irmá, Ana, demandando que todas as notificacións en relación ao expediente de expropiación se lle fagan na dirección que figura na alegación (achegan certificado defunción, últimas vontades e testamento da nai); reclama tamén que en agosto do 2006 a súa nai asinara o compromiso de mutuo acordo, coa Dirección Xeral de Costas do Ministerio de Medio Ambiente, no que constaba informe de valoración da finca que achega sen que recibira o prezo pactado e sendo agora obxecto do expediente expropiatorio do concello da Laracha; que a superficie da finca é superior tal e como consta xa no informe técnico que achega e que se adxuntou ao compromiso de mutuo acordo referido; que deixouse de cultivar a finca trala sinatura do mutuo acordo polo que non pode considerarse como matorral senón como labradío. MOTIVOS: • Estimar en canto á reclamación de titularidade. MOTIVO: tómase en conta para o resto dos trámites do procedemento, non obstante para o cobro haberá de estar ao sinalado no apartado sétimo do presente acordo. Redáctarase unha nova folla de aprecio respecto ao ben afectado pola expropiación ao incorporar a titularidade e nova dirección para notificación. • Desestimar en canto ao pago segundo o prezo que di ter asinado a nai no 2006 xa que: non aporta o documento de compromiso; no B. O. E. do 22 de agosto de 2006, no que publicouse a resolución de data 19 de xullo de 2006 que abre a información pública do expediente de expropiación forzosa dos terreos necesarios para a execución do proxecto de “Senda Peonil do Borde da Praia de Caión”, da Dirección Xeral de Costas do Ministerio de Medio Ambiente, e na que aparece a relación dos propietarios que subscribiron o compromiso de venda de mutuo acordo, non aparece María Lista López nin a parcela 860 do polígono 170; en todo caso de existir o compromiso a reclamación debería dirixila á Dirección Xeral de Costas do Ministerio de Medio Ambiente. • Desestimar en canto á maior superficie solicitada, en tanto que a finca 404 foi expropiada en 2.727 m² pola Dirección Xeral de Costas do Ministerio de Medio Ambiente, segundo consta na Resolución que abre a exposición pública do expediente de expropiación forzosa dos terreos necesarios para a execución do proxecto de “Senda peonil da praia de Caión” en relación cos propietarios que subscribiron o compromiso de venda de mutuo acordo (anuncio publicado no BOE de 22/08/2006), de xeito que independente da titularidade da finca 404 do polígono 170 e de quen cobrara o xusto prezo da finca 404 da Dirección Xeral de Costas, a finca non é obxecto de expropiación neste expediente polo que a superficie a expropiar non é máis que a que figura no expediente en curso. • Desestimar en canto á valoración como labradío en tanto que a cualificación do uso do ben expropiado, en canto ao seu cultivo, faise en función de a que estivera dedicado o terreo en cuestión no momento de inicio do expediente, segundo comprobacións sobre o terreo, máis cando en datos catastrais figura na clase de cultivo, prado e matorral, tal e coma se lle valorou na folla de aprecio e tal e como está a parcela. SEGUNDO.–Aprobar definitivamente o expediente de taxación conxunta, que implicará, de conformidade co art.144 da Lei 9/2002, do 30 de decembro, de ordenación urbanística e protección do medio rural de Galicia, a declaración de urxencia da ocupación dos bens e dereitos afectados. TERCEIRO.–Notifica-lo presente acordo aos interesados titulares de bens e dereitos que figuran no expediente, conferíndolles un prazo de vinte días, durante os que poderán manifestar por escrito a súa desconformidade coa valoración establecida no expediente aprobado, debendo a este fin remitir unha nova folla de aprecio nos casos en que da estimación das alegacións resultara unha nova valoración. CUARTO.–Entender aceptada a valoración e determinado o prezo xusto definitivamente e de conformidade se os interesados non formulasen oposición no prazo de vinte días sinalado. QUINTO.–Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de réxime xurídico das administracións públicas e procedemento administrativo común, para aqueles interesados aos que non poida serlle practicada a correspondente notificación. SEXTO.–Poñer novamente de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas. SÉTIMO.–Contra este acordo que pon fin á vía administrativa os interesados poderán interpor recurso potestativo de reposición no prazo dun mes perante a Xunta de Goberno Local, ou ben directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses; computándose ambos os dous prazos desde o día seguinte á publicación deste anuncio no BOP. A Laracha, 9 de maio de 2011. O alcalde José Manuel López Varela